"सर, मैं रितु बोल रही हूँ। मेरे लिए बुधवार का दिन एक और खुशी की सौग़ात लेकर आया है। पिछले दिनों मैंने एक कहानी लिखी थी, वह लौटी नहीं बल्कि उसकी स्वीकृति की चिठ्ठी भिजवाई है संपादक ने। मैंने वह कहानी आपको दो कारणों से नहीं पढ़ाई थी। इस कहानी के छपने की सूरत में मैं आपको सरप्राइज़ देना चाहती थी और वापस लौट आने की सूरत में वह कहानी आपको माथापच्ची करने के लिए सौंपना चाहती थी। सर, मैं अब एक उपन्यास भी लिखूँगी, जिसका मुख्य पात्र एक ऐसा लेखक होगा, जो एक पाठिका के भीतर लेखकीय ऊर्जा भर कर उसे लेखकों की कतार में खड़ा कर देता है।" भावातिरेक में वह बोलती चली गई।